stanford-oval/wikipedia huggingface dataset:
סוזן לנגר

| --- | --- |

 לידה:  20 בדצמבר 1895 מנהטן, ארצות הברית 
 פטירה:  17 ביולי 1985 (בגיל 89) אולד ליים, ארצות הברית 
 מקום לימודים:  מכללת רדקליף, אוניברסיטת הרווארד 
 תחומי עניין:  פילוסופיה של הנפש 
 עיסוק:  פילוסופית, מרצה באוניברסיטה, סופרת 
 מדינה:  ארצות הברית 
 פרסים והוקרה:  היכל התהילה של נשות קונטיקט (1996) עמיתת האקדמיה האמריקאית לאמנויות ולמדעים 
 בן או בת זוג:  William L. Langer (1921–1942) 
 
סוּזָן קָתֵ'רִינָה לָנְגֶר (באנגלית: Susanne Katherina Langer;‏ 20 בדצמבר 1895 – 17 ביולי 1985) הייתה פילוסופית אמריקאית של הנפש, שעסקה בפילוסופיה של ההכרה ושל האומנות. הייתה מחלוצות הנשים בעיסוק הפילוסופי האקדמי, תלמידתם של אלפרד נורת' ווייטהד ושל ארנסט קסירר. ידועה בעיקר בזכות ספרה מ-1942: "פילוסופיה בסולם חדש" (Philosophy in a New Key).
ביוגרפיה

לנגר נולדה במנהטן, ניו יורק, לאנטוניו ואלזה קנאות', זוג מהגרים גרמנים. שפת-אמה הבלעדית הייתה גרמנית. בילדותה למדה לנגן על צ'לו ועל פסנתר. לנגר נתחנכה בבית-הספר ולטין לבנות. את התואר הראשון סיימה ב-1920 בקולג' רדקליף, שם קיבלה גם תואר דוקטור ב-1926. את הדיסרטציה שלה כתבה בהנחיית אלפרד נורת' וייטהד. שמשה כמרצה בקולג'ים: רדקליף, ולסלי וסמית' ובאוניברסיטת קולומביה. כמו כן, הייתה מרצה אורחת במספר מוסדות נוספים. ב-1941 הכירה את ארנסט קסירר, אשר את חיבורו, "הפילוסופיה של הצורות הסמליות" (Philosophie der symbolischen Formen), קראה בשנות העשרים וממנו הושפעה רבות. השניים שמרו על קשר עד למותו של קסירר ב-1945.

היא נישאה ב-1921 לוויליאם ל' לנגר, לימים פרופסור להיסטוריה באוניברסיטת הרווארד. לשניים נולדו שני ילדים: לאונרד וברטרנד. בשנת 1942, התגרשו ויליאם וסוזן.
בין השנים 1954 ל-1962 כיהנה לנגר כפרופסור לפילוסופיה בקולג' של קונטיקט. ב-1960 נתמנתה לאקדמיה האמריקאית לאומנויות ולמדעים. ב-1956 קיבלה מענק מעמותת אדגר ג' קאופמן, אשר הודות לו יָכֹלה להקדיש את 25 שנותיה הנותרות למחקר ולכתיבה.

לנגר נפטרה בקונטיקט ב-17 ביולי 1985, לאחר שסיימה את הכרך השלישי של יצירתה הגדולה: "התודעה: חיבור על אודות התחושה האנושית" (Mind: An Essay on Human Feeling).
פילוסופיה

הפילוסופיה של לנגר עוסקת בתהליך התודעתי של מתן משמעות באמצעות תרגום דבר אחד למושגיו של אחר. בחיבורה החשוב הראשון: "פילוסופיה בסולם חדש" (Philosophy in a New Key), הציגה לנגר רעיון שהפך די נפוץ בימינו: טבעו של האדם לייצג את העולם בסמלים, להמציא משמעויות ולשקע אותן בעולם. הספר מתחיל בביקורת של הפוזיטיביזם, ממשיך בהצגת תאוריה בתחום הסמנטיקה ומניח תשתית לפילוסופיה של האומנויות בכלל, דרך עיסוק בפילוסופיה של המוזיקה. בניסוחה של לנגר, התודעה האנושית "מצרינה באופן סימבולי את הנתונים הנקלטים באופן חושי", כך שהיא "מבוע מקורי של רעיונות ספונטניים, פחות או יותר".

אחד מחידושיה הידועים של לנגר הוא ההבחנה בין הצרנה דיסקורסיבית לבין הצרנה ייצוגית. הצרנה דיסקורסיבית בונה משמעות חדשה באמצעות סידור כלשהו של סמלים יסודיים (לא תמיד מלים) בעלי משמעות קבועה ובלתי תלוית הקשר. הצרנה ייצוגית אינה תלויה בסמלים יסודיים בעלי משמעות. לא ניתן לפענח אותה באמצעות הבנה הדרגתית של מרכיביה השונים כשהם  מבודדים זה מזה. יש להבין את הסמל כשלם. לדוגמה: תו ביצירה מוזיקלית אינו מייצג שום משמעות המגולמת בו בפני עצמו. יש לבחון את משמעותו ביחס להקשרה של היצירה כולה.

לנגר סברה שעיסוקה המרכזי של הפילוסופיה הוא ההצרנה, מפני שהיא עומדת בבסיס כל ההבנה והידע האנושיים.  כמו ארנסט קסירר לפניה, גם היא סברה שהמאפיין העיקרי של האדם המבחין אותו משאר בעלי-החיים הוא היכולת להצרין ולהשתמש בסמלים. בעוד ששאר בעלי-החיים נשלטים על ידי תחושות, בני האדם מתווכים את תחושותיהם באמצעות מושגים, סמלים ושפה. אמנם חיות מגיבות לסמלים, אך עוררותם של בני-אדם כלפי הסמל היא מורכבת בהרבה.
היכולת להבין סמלים, קרי: התעלמות מכל הנתונים המוחשיים מלבד אותה צורה המגולמת בהם, היא התכונה התודעתית המאפיינת ביותר את המין האנושי. היא תוצאה של תהליך הפשטה ספונטני ולא-מודע, שמתרחש באופן מתמיד בתודעה האנושית. זהו התהליך של זיהוי מושג בתוך כל תצורה הניתנת לחושים, ועיצוב המושג בהתאם. זהו מובנה האמתי של הגדרתו של אריסטו את האדם כ"חיה תבונית".
לנגר היא מראשוני הפילוסופים שהתייחסו למושג הווירטואליות. בהשפעת אנרי ברגסון, שהתייחס לחומר וזיכרון, קישרה לנגר בין אומנות לבין הווירטואלי. לפי תיאורה, הווירטואליות היא "תכונתם של הדברים שנוצרו כדי להיות מובנים". עבורה, הווירטואלי אינו עניין תודעתי גרידא, אלא מהות חיצונית הנוצרת בכוונה וקיימת כמרחב חומרי של הגות מחוץ לתודעה האנושית. לפי לנגר, הווירטואליות היא מרחב שנוצר על ידי האומן, ש"יש לו משמעות בפני עצמו ולא כחלק מסביבתו".
ראו גם

אלפרד נורת' וייטהד
ארנסט קסירר
אסתטיקה
אפיסטמולוגיה
ּ
הערות שוליים

↑  Susanne K. Langer
| --- | --- |
בקרת זהויות :  NLI: 987007307352805171  PLWABN: 9810617614205606  BIBSYS: 90117304  BnF: cb12555743r (data)  CANTIC: a10111074  CiNii: DA00261059  GND: 11908869X  ICCU: RAVV038155  ISNI: 0000 0001 0909 1912  LCCN: n79007438  LNB: 000006969  NDL: 00446846  NKC: jx20040804003  NLA: 35290802  NLK: KAC199634925  NSK: 000003836  NTA: 068467117  RERO: 02-A003494815  SELIBR: 325275  SNAC: w64t6x8c  SUDOC: 034848118  Trove: 899657  ULAN: 500321047  VcBA: 495/168736  VIAF: 64120378   WorldCat (עם VIAF): 64120378
סופר צללים

ערך זה עוסק בסופר הנשכר לכתוב ספר עבור אחר. אם התכוונתם למשמעות אחרת, ראו .
סוֹפֵר צְלָלִים הוא כינויו של אדם הנשכר לכתוב ספר או נאומים עבור אדם אחר, כשהקרדיט לכתיבת הספר אינו ניתן לו אלא למי שמשלם לו.
חלק מהאוטוביוגרפיות של ידוענים ופוליטיקאים נכתבו על ידי סופרי צללים אשר נשכרו לכתוב בעבורם את האוטוביוגרפיה שלהם, כאשר אין להם את הזמן או את כישרון הכתיבה הדרושים כדי לכתוב את הספר בעצמם.
ישנם מקרים שבהם משתמשים בשם של סופר מפורסם על מנת להביא להתייחסות יותר רצינית או פופולרית לספר שנכתב על ידי סופר צללים. תופעה כזאת ידועה עוד מהמאות הקודמות. אחת הדוגמאות הבולטות לכך היא הסדרה "שלושת המוסקטרים" של אלכסנדר דיומא, שנחשף כי נכתבה בחלקה על ידי סופרי צללים[דרוש מקור].
תרומתו של סופר הצללים יכולה לנוע מכתיבה של הספר כולו ללא כל עזרה מהאדם הרשום כמחבר הספר, עד שכתוב ועריכה של כתב יד שנכתב על ידי הסופר. כתיבה של הספר כולו יכולה להתבצע, למשל, לאחר מותו של האדם ששמו מתנוסס על הספר, בניסיון לנצל את פרסומו של הסופר לאחר מותו. למשל, לאחר מות ו. ס. אנדרוז מנהלי העזבון שלה שכרו סופר שיכתוב ספרים תחת שמה. במקרים אחרים, סופר צללים משמש לסיים עבודות שלא נגמרו על ידי הסופר.
הסופרות גלית אלדר ושירז אפיק שימשו כסופרות צללים של אנשים שונים שרצו להוציא רומנים או ספרי זכרונות.
את הסדרה השרביט והחרב כתבו עשרות סופרי צללים המשתמשים כולם בשם העט "אדם בליד".
העיתונאי דב גולדשטיין נודע כשותף לכתיבת אוטוביוגרפיות של כמה פוליטיקאים ישראלים ידועים:
לך שמיים, לך ארץ (עם עזר ויצמן, 1974)
פנקס שירות (עם יצחק רבין, 1979)
רפול - סיפורו של חייל (עם רפאל איתן, 1985)
ירושלים של טדי (עם טדי קולק, 1994)
בן הארץ הזאת (עם שמואל תמיר, 2002)
כנושא לכתיבה ספרותית

שני ספרים מפורסמים נכתבו על סופר הצללים כדמות ספרותית:
הספר "סופר הצללים" של פיליפ רות משנת 1979
הספר "סופר צללים" של רוברט האריס משנת 2007
ראו גם

אוטוביוגרפיה
סופר הצללים - סרט בבימויו של רומן פולנסקי (המבוסס על ספרו של האריס)
הערות שוליים

↑  פיליפ רות, תרגום: חיים גליקשטיין, סופר הצללים, זמורה ביתן מודן, 1981
↑  רוברט האריס, תרגום: מרדכי ברקאי, סופר צללים, זמורה ביתן, 2007
| --- | --- |
בקרת זהויות :  NLI: 987007529283805171  GND: 4157321-3  LCCN: sh93006760 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
ניצר אב

| --- | --- |

 מקום הקמה:  צ'למספורד 
 תקופת הפעילות:  מ-1982 
 זרם:  רוק
 סוגה:  אינדסטריאל
 סוג קול:  אלטרנטיב
 חברת תקליטים:  Mute
 www.nitzerebbprodukt.com
 
ניצֶר אֵבּ (באנגלית: Nitzer Ebb) היא להקת אינדנסטריאל ו-EBM שנוסדה ב־1982 בצ'למספורד במחוז אסקס באנגליה על ידי בון האריס, דייוויד גודי והסולן דאגלס מקארתי.
היסטוריה

לשם הלהקה אין למעשה משמעות, והוא נועד להישמע גרמני, מתוך חיבתם של חברי הלהקה ללהקות אלקטרו גרמניות מוקדמות כמו קרפטוורק, איינשטירצנדה נויבאוטן, ‏ Die Krupps(אנ'), ‏D.A.F(אנ') ומלריה! (אנ').
הסינגל הרשמי הראשון של הלהקה היה, Isn't It Funny How Your Body Works ויצא ב-1985. ההצלחה הראשונה של השלישייה הצעירה ותשומת הלב הראשונה במגזינים המסחריים הגיעו עם אלבום הבכורה שלה That Total Age שיצא בלייבל-Mute Records, בו הייתה חתומה, בין השאר, גם להקת דפש מוד, מה שהוביל לכך שהלהקה פתחה את סיבוב ההופעות של דפש מוד באירופה ב-1988 ומשכה תשומת לב בעיקר בגרמניה, צרפת, בלגיה וסקנדינביה. ב-1987 הופיעה הלהקה בישראל.
לאחר עזיבתו של גודיי יצא, ב-1990 האלבום Showtime שהכיל את מהדורות הסינגל הנמכרות ביותר של הסינגלים Lightning Man ו-Getting Closer. לאחר מכן יצאה הלהקה לסיבוב הופעות עולמי נרחב, שנה לאחר מכן יצא האי.פי - As Is, בשנת 1992 החל מקארתי לעבוד על פרויקט הצד שלו, Recoil
האלבום הבא, Ebbhead, שהופק על-ידי Flood, יחד עם אלן ויילדר, זכה לביקורת מצד מעריצים רבים ונתוני המכירות הגיעו לשפל בהשוואה ליצירות הקודמות. נקודת המפנה המוזיקלית עם ביג להיט הייתה אמורה לחולל תפנית ב-1995, שעם זאת השיגה את ההפך. חברי Nitzer Ebb נפרדו לדרכם.
היסטוריה > לאחר ההתפרקות

בון האריס הפיק אלבומים למרלין מנסון ושל ה-Smashing pumpkins ומקארתי הופיע שוב ב-1997 לצדו של אלן ויילדר בלהקת Recoil ועבד על שני שירים באלבום Unsound Methods בטכניקה ווקאלית והחל ללמוד עיצוב ולימודי קולנוע בקיימברידג'. לאחר שסיים את לימודיו עבד כמעצב וידאו וסרטים בלונדון.
לאחר חמש שנים פנה דיג'יי הטכנו הצרפתי טרנס פיקסמר שהעריץ את הלהקה למקארתי ושכנע אותו לעבוד יחד ובכך לחדש את פעילות הלהקה. השיר Fixmer יצא לראשונה לצד רמיקס של Let Your Body Learn ורימיקסים נוספים.
היסטוריה > לאחר ההתפרקות > 2006–2012 - הקאמבק

עקב פניות מעריצים החליטו בון האריס ודאגלס מקארתי להופיע שוב ביחד. קונצרט האיחוד הראשון שלהם התקיים בפסטיבל ה-Wave-Gotik-Treffen ביוני 2006.
הלייבל Mute Records זיהו את הקאמבק הזה עם האלבום הטוב ביותר ב-Body of Work 1984-1997, בליווי סיבוב הופעות עם מספר הופעות ב-2006. בספטמבר 2007 הצטרף ג'ייסון פיין מחדש ללהקה, אחרי שניגן איתם במהלך שנות ה-90.
בשנים 2007 ו-2008 הופיעה Nitzer Ebb בפסטיבלים ובמועדונים. ב-2009 הם יצאו שוב לסיבוב הופעות עם ארבע הופעות באירופה ביוני ושבעה קונצרטים באמריקה בנובמבר. בתחילת 2010, ניצר אב היה מופע הפתיחה של דפש מוד. במקביל, היא עמדה בראש סיבוב ההופעות שלה במתחם התעשייתי באירופה.
Nitzer Ebb הוציאו את האלבום Industrial Complex ב-22 בינואר 2010. ובאמצע 2011 ערכהNitzer Ebb סיבוב הופעות באירופה יחד עם הלהקה הגרמנית Die Krupps והוציא את ה EP- Join in the Rhythm of Machines, במהדורה מוגבלהת של 500 עותקים.
האי.פי הכיל 4 שירים, שניים מהם הולחנו על ידי Nitzer Ebb ושניים על ידי Die Krupps. כל אחד מהשירים הופק על ידי הלהקה השנייה. האי.פי נמכר רק בסיבוב הופעות וכל עותק נכתב בכתב יד של שתי הלהקות.
היסטוריה > לאחר ההתפרקות > 2018 – הקאמבק השני

ב-30 ביולי 2018, הוכרז באמצעות האתר החדש Nitzer Ebb Produkt ועמוד הפייסבוק של הלהקה כי היא מתאחדת שוב, הפעם בהרכב מלא של המייסדים (דאגלס מקארתי, בון האריס, דייוויד גודי) יחד עם החבר הזמני סיימון גריינג'ר הקאמבק החל עם ההוצאה המחודשת של כל התקליטים שיצאו ב-Mute Records כמארז בלייבל Pylon Records. מאז דצמבר 2018 עורכת הלהקה לסיבובי הופעות באופן קבוע.
הערות שוליים

↑  NITZER EBB: `A STRONG FEELING FOR THE VERY BASIC GROOVE`, Chicago Tribune (באנגלית)
↑  Nitzer Ebb: We have never felt confined by what other people expected of us • All PYRENEES · France, Spain, Andorra, All PYRENEES · France, Spain, Andorra, ‏2019-04-30 (באנגלית אמריקאית)
↑  Janos Janurik, Interview with Nitzer ebb. .Reflections of darkness

5 בינואר 2010
↑  125 פעימות לדקה, עיתון חדשות 27 באפריל 1987
↑  Nitzer Ebb's Concert History. Concert archives
| --- | --- |
בקרת זהויות :  GND: 5547518-8  ISNI: 0000 0001 1539 6245  LCCN: n91122674  MusicBrainz: d260c14e-2ef1-4d3d-8739-70d517efac8a  NKC: xx0027933  VIAF: 168445494   WorldCat (עם VIAF): 168445494 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניצר אב".
סופרגיים (שוודיה)

| --- | --- |

 ענף:  כדורגל
 תאריך ייסוד:  2012
 תאריך:  בחודשים יולי ואוגוסט
 עיר מארחת:  שוודיה גטבורג, שוודיה
 זוכה:  אנגליה מנצ'סטר יונייטד
 
סופרגיים (בשוודית: Supermatchen) הוא טורניר כדורגל הנערך בשוודיה בעיר גטבורג החל משנת 2012 בחודשים יולי ואוגוסט. הקבוצות המשתתפות במשחקים הן שתי הקבוצות המובילות באירופה בחודשים אלו. קבוצת הכדורגל המכהנת כאלופה הנוכחית של הסופרגיים היא מנצ'סטר יונייטד. התחרות נערכה בנשים 2012, 2013 ו-2016.
המשחקים שנערכו בטורניר

| תאריך | קבוצה 1 | תוצאה | קבוצה 2 | ניצחון |
| --- | --- | --- | --- | --- |
| 8 באוגוסט 2012 | ברצלונה | 0-0 0-2 | מנצ'סטר יונייטד | ברצלונה |
| 27 ביולי 2013 | פריז סן-ז'רמן | 1-0 | ריאל מדריד | ריאל מדריד |
| 30 ביולי 2016 | גלאטסראיי | 5-2 | מנצ'סטר יונייטד | מנצ'סטר יונייטד |
ראו גם

כדורגל בשוודיה ערך זה הוא קצרמר בנושא כדורגל ובנושא שוודיה. אתם מוזמנים לתרום לוויקיפדיה ולהרחיב אותו.
משפחת אדמס 2

| --- | --- |
כרזת הטיזר הרשמית
כרזת הטיזר הרשמית
 מבוסס על:  "משפחת אדמס" מאת צ'ארלס אדמס
 בימוי:  גרג טירנן
 הופק בידי:  גייל ברמן קונרד ורנון אלכס שוורץ אליסון או'בריאן
 תסריט:  מאט ליברמן
 עריכה:  ראיין פולסי 
 מדבבים:  אוסקר אייזק שרליז ת'רון קלואי גרייס מורץ ג'אבון וולטון ניק קרול בט מידלר סנופ דוג ביל היידר
 מוזיקה:  מייקל דאנה, ג'ף דנה 
 מדינה:  ארצות הברית ארצות הברית
 חברת הפקה:  מטרו גולדווין מאייר Bron Creative
 חברה מפיצה:  סרטי יוניברסל
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 1 באוקטובר 2021 ישראל 2 בדצמבר 2021
 משך הקרנה:  93 דק' 
 שפת הסרט:  אנגלית
 סוגה:  סרט לכל המשפחה אנימציה ממוחשבת דרמה קומדיה שחורה
 סרט קודם:  משפחת אדמס (2019)
 אתר רשמי
 דף הסרט ב־IMDb
 
משפחת אדמס 2 (באנגלית: 2 The Addams Family) הוא סרט קולנוע בהנפשה ממוחשבת, מסוגת דרמה-קומדיה שחורה, המבוסס על רצועות קומיקס באותו השם מאת צ'ארלס אדמס ומהווה המשכון לסרט "משפחת אדמס". הסרט בוים על ידי גרג טירנן, ושבו אליו צוות המדבבים מהסרט הקודם – אוסקר אייזק, שרליז ת'רון, קלואי גרייס מורץ, ניק קרול, בט מידלר וסנופ דוג, כשאליהם הצטרפו ג'אבון וולטון וביל היידר. הסרט הופק על ידי חברת מטרו גולדווין מאייר והוא הופץ על ידי אולפני "סרטי יוניברסל".
הסרט עלה לאקרנים ב-1 באוקטובר 2021. בישראל הסרט יצא לאקרנים ב-2 בדצמבר 2021.
צוות המדבבים והדמויות

אוסקר אייזק – גומז אדמס, בעלה של מורטישה ואב משפחת אדמס.
שרליז ת'רון – מורטישה אדמס (למשפחת פראמפ), אשתו של גומז ואם משפחת אדמס.
קלואי גרייס מורץ – וונסדיי אדמס, בתם של גומז ומורטישה.
ג'אבן וולטון – פאגסלי אדמס, בנם של גומז ומורטישה.
ניק קרול – הדוד פסטר, אחיו של גומז.
בט מידלר – סבתא אדמס, אמם של גומז ופסטר.
קונארד ורנון –
לרץ', משרתם של משפחת אדמס.
הכומר שהשיא את גומז ומורטישה.
הרוח הרודפת את בית משפחת אדמס.
ד"ר פלמבה, קרוב משפחה בעל מאפיינים שטניים של משפחת אדמס.
סנופ דוג – הדודן "זה", דודנם השעיר של גומז ופסטר.
ביל היידר – סיירוס, מדען אשר רוצה להוכיח שהוא האב הביולוגי של וונסדיי
וולאס שון – מר מוסטלה, עורך דינו של סיירוס
הפקה > פיתוח

לאחר סוף השבוע הפותח המצליח של הסרט בקופות, ב-15 באוקטובר 2019 נודע כי סרט המשך נמצא בהליכי פיתוח והוא עתיד לצאת לאקרנים ב-22 באוקטובר 2021. בנוסף, גרג טירנן וקונארד ורנון התעתדו לחזור לביים את הסרט. ב-8 באוקטובר 2020, הוכרז שהשחקנים ביל היידר וג'אבן וולטון יצטרפו לצוות השחקנים; היידר עתיד לדבב דמות חדשה בשם סיירוס, ואילו וולטון עתיד להחליף את השחקן פין וולפהארד בדיבוב דמותו של פאגסלי. בנוסף, הוכרז שטירנן יהיה אמון לבדו על בימוי הסרט.
הפצה

הסרט עלה לאקרנים בארצות הברית ב-1 באוקטובר 2021. במקור, הסרט התעתד לעלות לאקרנים ב-22 באוקטובר 2021.
הערות שוליים

1 2  D'Alessandro, Anthony (October 15, 2019). "'The Addams Family 2' Is In The Works After Great $35M+ 4-Day Weekend, MGM/UAR Set Fall 2021 Release". Deadline Hollywood. Penske Media Corporation. Archived from the original on October 15, 2019. Retrieved March 10, 2020.
↑  Ridgely, Charlie (November 6, 2019). "'The Addams Family' Directors Explain Their Approach to the Upcoming Sequel". ComicBook.com. Retrieved March 10, 2020.
1 2  D'Alessandro, Anthony (October 8, 2020). "'The Addams Family 2': Bill Hader & Javon "Wanna" Walton Join Voice Cast". Deadline Hollywood. Penske Media Corporation. Archived from the original on October 8, 2020. Retrieved October 8, 2020.
| משפחת אדמס מאת צ'ארלס אדמס |
| --- | --- | --- |
| דמויות | גומז אדמס • מורטישה אדמס • פאגסלי אדמס • ונסדיי אדמס • דוד פסטר • סבתא • לרץ' • דבר • הדודן זה |  |
| טלוויזיה | משפחת אדמס (1964–1966) • משפחת אדמס (1973) • ליל כל הקדושים עם משפחת אדמס החדשה (1977) • משפחת אדמס (1992–1993) • משפחת אדמס החדשה (1998–1999) • ונסדיי (2022-הווה) |  |
| קולנוע | משפחת אדמס (1991) • החיים לפי משפחת אדאמס (1993) • משפחת אדמס: המפגש (1998) • משפחת אדמס (2019) • משפחת אדמס 2 (2021) |  |
| תיאטרון | משפחת אדמס (מחזמר) |  |
סוזן מונטגומרי

| --- | --- |
אין תמונה חופשית
 לידה:  2 באפריל 1943 (בת 81) לאנסינג, ארצות הברית 
 ענף מדעי:  חוג לא-קומוטטיבי 
 מקום לימודים:  אוניברסיטת שיקגו  אוניברסיטת מישיגן 
 מנחה לדוקטורט:  ישראל הרשטיין 
 מוסדות:  אוניברסיטת דרום קליפורניה 
 תלמידי דוקטורט:  Ioana Boca, Andrea Jedwab, Yevgenia Kashina, Marc Daniel Keilberg, Rebecca Price Courter, Joseph Timmer, Min Ouyang, Phillip Edward Lestmann, Horia Calin Pop, Vitaly Linchenko, Maria E. Angelone-Lorenz, Ta-Ming Chi, Henry Tucker 
 פרסים והוקרה:  עמיתה באגודה האמריקאית לקידום המדע (2012)  עמית האגודה האמריקאית למתמטיקה (2013)  מלגת גוגנהיים 
 www-bcf.usc.edu/~smontgom
 
סוזן מונטגומרי (באנגלית: Susan Montgomery; נולדה ב-2 באפריל 1943) היא מתמטיקאית אמריקאית, פרופסורית באוניברסיטת דרום קליפורניה. תחום עיסוקה הנוכחי הוא באלגברה לא קומוטטיבית.
חינוך והשכלה

מונטגומרי נולדה בלאנסינג, בירת מישיגן. בגיל 23 קיבלה את התואר הראשון שלה מאוניברסיטת מישיגן (ב-1965). לאחר מכן עברה לאוניברסיטת שיקגו, שם השלימה את לימודיה והשיגה את תוארה השני, כעבור שנה. היא קיבלה את הדוקטורט שלה בשיקגו, שלוש שנים לאחר מכן, ב-1969, תחת השגחתו של דוקטור ישראל הרשטיין.
כיום משמשת מונטגומרי כפרופסור למתמטיקה באוניברסיטת דרום קליפורניה.
קריירה ומחקר

לאחר שסיימה את הדוקטורט שלה באוניברסיטת שיקגו, עברה לאוניברסיטת דה-פול לשנה, וב-1970 הצטרפה לפקולטה של אוניברסיטת דרום קליפורניה שבה היא עובדת עד היום. ב-1982 היא קודמה לתפקיד פרופסור בפקולטה.
מונטגומרי החלה את עבודת המחקר שלה בחקר של השפעות חבורה על חוגים אלגבריים. לאחר מכן שינתה את תחום מחקרה לאלגברה נון-קומוטטיבית, ובפרט אלגברת הופף, מבניה, ייצוגיה והקשר שלה לתחומי אלגברה אחרים. המאמר המצוטט והחשוב ביותר שלה עוסק בנושא זה. למחקריה הרבים לעיתים היו שותפים, ולרבים מהמאמרים שפרסמה היו מתמטיקאיות ומתמטיקאים אחרים שהשתתפו בכתיבתם.
מלבד כמות מחקרים גדולה שפרסמה, מונטגומרי כתבה גם שבעה ספרים העוסקים בתחומי המחקר שלה. בנוסף כתבה מאמר על ביצועים אקדמיים ויצירתיים אצל בני נוער מחוננים, שבו תיארה יחד עם אליזבת' מונרו דרוס את המאפיינים הללו לאור השפעות ולחצים סביבתיים.
חיים אישיים

מונטגומרי נשואה ולה 3 בנים מנישואיו הראשונים של בן זוגה.
פרסים והוקרות

פי בטא קפא (1964)
קרן וודרו וילסון (1965)
חברה בקרן הלאומית למדע (1965-9)
נואמת אורחת בחברה האמריקאית למתמטיקה (1984)
מלגת גוגנהיים (1984)
פרס רובנהיימר לפקולטה יוצאת מן הכלל (1987)
מרצה מנהלת בקונפרנס בורד של המדעים המתמטיים באוניברסיטת דה-פול (1992)
מרצה אורחת באיחוד המתמטיקה הישראלי בירושלים (1995)
מרצה אורחת באגודה האמריקאית למתמטיקה באוניברסיטת באולינג גרין (2005)
מרצת מליאה באגודה הקנדית למתמטיקה (2009)
נבחרה כחברה באגודה האמריקאית למתמטיקה (2012)
נבחרה כחברה באיגוד האמריקאי להתקדמות המדע (2012)
הערות שוליים

1 2  קורות חייה של מונטגומרי, ‏18.11.16
↑  מאמר של מונטגומרי בנושא אלגברת הופף, ‏18.11.16
1 2  שותפים לכתיבת המאמרים של סוזן מונטגומרי, דרך Google scholar, ‏18.11.16
↑  מאמרה של מונטגומרי בנושא ילדים מחוננים, ‏18.11.16
↑  האתר הרשמי של סוזן מונטגומרי, ‏18.11.16
| --- | --- |
בקרת זהויות :  NLI: 987007442451005171  BnF: cb123385090 (data)  GND: 1104783185  ISNI: 0000 0000 2568 709X  LCCN: n77018522  MGP: 6603  NTA: 068102372  SUDOC: 032335571  VIAF: 73925471   WorldCat (עם VIAF): 73925471
סילביזאורוס

| סילביזאורוס |
| --- | --- |

תקופה
קרטיקון עליון, 96–93.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: נודוזאוריים
סוג:: סילביזאורוס
מין:: Silvisaurus condrayi
שם מדעי
 Silvisaurus

סילביזאורוס (שם מדעי: Silvisaurus; מילולית: "לטאת יער") הוא סוג של דינוזאור ממשפחת הנודוזאוריים שחי באמריקה הצפונית במשך הקרטיקון העליון לפני 96 עד 93.5 מיליון שנה מזמננו. הסוג תואר לראשונה ב-1960 בידי החוקר תאודור ה. איתון (Theodore H. Eaton). נמצא רק ממצא בודד של הדינוזאור במשקעים בקנזס, על קרקעית נהר רדוד קדום. הממצאים היו חלקיים ושבורים והם נאספו ונשלחו לאוניברסיטת קנזס. מקור השם הוא על המיקום המיוער שבו נמצאו המאובנים לראשונה.
הסילביזאורוס היה דינוזאור באורך 4 מטרים ובעל גולגולת באורך 33 ס"מ והוא דמה במראהו לזאורופלטה והיה בעל כסות אוסטאודרם נוקשה על גופו ובנוסף הכיל זוג זיזים ארוכים על כתפיו ועל תחילת זנבו. היה זה נודוזאור פרימיטיבי מאחר שלמינים המאוחרים לא היו שיניים בלסתותיהם דמויות המקור. הוא היה אוכל צמחים שאולי נע בקבוצות קטנות ביערות הקדומים של אמריקה הצפונית.
סילבוס

סילבוס (מלטינית - syllabus, שפירושה "רשימה"; בעברית - עיקרי תוכנית הלימודים או תוכנית הקורס) הוא מסמך המפרט את תוכנית הלימודים ונושאי ההרצאות של קורס אקדמי. הסילבוס נכתב לרוב על ידי המרצה המעביר את הקורס, ובדרך כלל מתפרסם קודם לפתיחת הקורס או שניתן לתלמידים בתחילת הקורס.
לרוב יכיל הסילבוס מידע ספציפי על הקורס ועל דרכי קשר עם המרצה ועוזרי ההוראה, הסברים כלליים על הקורס ותוכנו, רשימות הקריאה, לוח זמנים לשיעורים ומטלות אחרות, המדיניות לפיה יקבלו התלמידים את ציוניהם, כללים ספציפיים לגבי התנהגות בכיתה וכדומה. הסילבוס מספק מידע המאפשר לתלמידים לבחור בעת הרישום לקורסים או בשלבים מוקדמים של הקורס אם ברצונם לקחת בו חלק. בסילבוס מקוון, ישולבו רשימות הקריאה, בקישורים אליהם או לקבצים בהם מופיע החומר.
הערות שוליים

↑  למד לשונך 45 - עיקרי תוכנית הלימודים, תוכנית הקורס, 2003, באתר האקדמיה ללשון העברית
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
ערך זה הוא קצרמרבנושא חינוך. אתם מוזמנים לתרום לוויקיפדיה ו.
נזיבאייבסק

| --- | --- |
תחנת רכבת בנזיבאייבסק
תחנת רכבת בנזיבאייבסק
 מדינה:  רוסיה רוסיה
 אובלסטי:  מחוז אומסק מחוז אומסק
 חבל ארץ:  סיביר
 תאריך ייסוד:  1910
 גובה:  120 מטרים
 אוכלוסייה:  ‏
  ‑ בעיר:  10,236 (2023)
 קואורדינטות:  55°34′00″N 71°21′00″E﻿ / ﻿55.566666666667°N 71.35°E﻿ / 55.566666666667; 71.35 
 אזור זמן:  UTC +6
 http://naz.naz.omskportal.ru/omsu/naz-3-52-236-1/poseleniya/nazyivaevskoe-gorodskoe
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונינזיבאייבסק(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונינזיבאייבסק(למפת מחוז אומסק רגילה) אומסק טרה בולשרצ'יה טיוקלינסק ליובינסקי קלצ'ינסק איסילקול טאבריצ'סקויה צ'רלאק קזחסטן נובוסיבי. טומסק טיומןנזיבאייבסק(למפת מחוז אומסק מוגדלת) אומסק טרה בולשרצ'יה טיוקלינסק ליובינסקי קלצ'ינסק איסילקול טאבריצ'סקויה צ'רלאק קזחסטן נובוסיבי. טומסק טיומןנזיבאייבסק  he tabBackground:;tabBorder:#aaa;defaultTab:0;
נזיבאייבסק (ברוסית: Называ́евск) היא עיר ברוסיה במחוז אומסק.
גאוגרפיה

נזיבאייבסק ממוקמת במערבו של מחוז אומסק, בשטחה של ערבת אישים. העיר נחתכת לשני חלקים על ידי מסילת רכבת שמחברת את טיומן עם אומסק. המרחק לאומסק בנסיעה דרך כביש הוא 210 קילומטר.
היסטוריה

היישוב הוקם בשנת 1910 כחלק מתחנת רכבת נזיבאייבסקיה של הרכבת הטרנס-סיבירית. באותה שנה החלה בניה של מבני שירות של הרכבת והיישוב.
בשנת 1913 בקו החלה תנועת רכבות. לקראת מלחמת העולם הראשונה נזיבאייבסקיה הפכה למרכז כלכלי-מסחרי חשוב של אזור חקלאי רחב. יחד עם התפתחות מסחרית-כלכלית גדלה גם אוכלוסיית המקום.
לפני מהפכת 1917 כאן נבנתה כנסייה, אך היא נהרסה בסביבות 1949–1950.
בשנת 1918 היישוב נכבש על ידי החיילים הצ'כוסלובקים וקוזאקים. בקיץ 1919 המקום נכבש על ידי הצבא האדום.
ב-1932 החל לצאת לאור עיתון מקומי.
בשנות ה-50 של המאה ה-20 נזיבאייבסק החלה להתפתח בצורה מואצת, ב-1956 היישוב קיבל את שמו הנוכחי.